Klager over udbud ved salg til det offentlige\nSådan klager du over et udbud\nInden du klager over et udbud, er der en række forhold, som du bør forholde dig nærmere til. Her kan du blive klogere på, hvordan det danske klagesystem fungerer, og hvilke overvejelser, du bør gøre dig, inden du klager.\nHvordan klager man over et udbud?\nKonkurrencen om offentlige opgaver kan være både hård og krævende for de virksomheder, der forsøger at vinde dem. Derfor kan frustrationen over at blive forbigået også være meget stor.\nMåske sidder du tilbage med det indtryk, at et udbud, som din virksomhed har deltaget i, ikke er gennemført korrekt, eller at en af dine konkurrenter har fået en urimelig fordel undervejs. Måske overvejer du derfor at klage over udbuddet.\nI Danmark er det muligt at klage over gennemførelsen af offentlige udbud til Klagenævnet for Udbud. Du kan også indbringe sagen direkte for de almindelige domstole, men langt de fleste vælger dog at klage til klagenævnet.\nKlagenævnet for Udbud har kompetence til at behandle klager over overtrædelse af udbudslovens regler og principper. Klagenævnet kan derimod ikke forholde sig til tvister om forståelsen af den udbudte kontrakt, hvis det f.eks. på et senere tidspunkt viser sig, at ordregiveren og leverandøren ikke har forstået kontrakten på samme måde. I en sådan situation må parterne derfor indlede retssag, hvis de ikke kan blive enige om en mindelig løsning.\nEn klagesag behandles normalt på skriftligt grundlag og indledes ved, at klager indgiver et klageskrift til Klagenævnet for Udbud. Klagen kan indgives elektronisk via klagenævnets hjemmeside. I klagen skal det beskrives, hvad der klages over, samt hvilke regler eller principper ordregiveren i den forbindelse har overtrådt. Derudover stilles der en række form- og indholdsmæssige krav til klagen, som du kan læse mere herom på klagenævnets hjemmeside.\nKlagenævnet foretager kun en bedømmelse af klagerens påstande og går således ikke udbudsmaterialet eller – processen igennem for øvrige fejl eller mangler.\nEfter indgivelsen af klagen følger en udveksling af skriftlige indlæg mellem parterne i sagen, hvori sagen faktiske og juridiske omstændigheder drøftes. På baggrund af skriftudvekslingen træffer klagenævnet afgørelse i sagen.\nSamlet set minder forberedelsen af en klagesag således meget om forberedelsen af almindelige, civile retssager. Af den grund er det typisk også advokater, der forbereder og fører klagesagerne.\nNår klagenævnet har truffet sin afgørelse, kan denne indbringes for domstolene. Det skal ske senest 8 uger efter, at afgørelsen er meddelt sagens parter. Det betyder bl.a., at din modpart – selv om du vinder sagen i klagesagen – har mulighed for at anke sagen til de almindelige domstole.\nKan det betale sig at klage over et udbud?\nDet kan være et vanskeligt spørgsmål at besvare, men det er alligevel det vigtigste spørgsmål at forholde sig til, inden der klages. I den forbindelse er der en række aspekter, som du bør forholde dig til.\nFørst og fremmest er det helt centralt at forholde sig meget præcist til, hvorfor du ønsker at klage, og hvad du i givet fald får ud af det. Selv om du måske har en klar fornemmelse af, at udbudslovens regler og principper er blevet tilsidesat, skal det også kunne bevises. Samtidig er der en række forhold – f.eks. den kvalitative bedømmelse af de indkomne tilbud – som der kun meget sjældent kommer noget ud af at klage over.\nDertil kommer, at det ikke alene bør være juridiske betragtninger, der afgør, om der skal klages. Det fremtidige forhold til ordregiveren – der ofte vil blive belastet af en klagesag – bør ligeledes have stor betydning.\nDerudover kan det være forbundet med betydelige omkostninger at klage over et udbud – typisk i form af advokatomkostninger og internt ressourceforbrug. Hvis din virksomhed ikke får medhold i klagen, vil der tilmed skulle betales en andel af modpartens sagsomkostninger. Det kan således vise sig at blive meget dyrt at klage over et udbud.\nSom medlem af Dansk Erhverv kan du få konkret sparring på dine overvejelser om at klage over et udbud. Sammen kan vi sikre, at du har forholdt dig til alle relevante aspekter, inden du evt. beslutter at klage.\nI udbudssager gælder der en række frister for, hvornår en klage senest kan indbringes. Hvis der ikke klages inden for fristen, mistes retten til at klage. Af den grund er det meget vigtigt, at du er opmærksom på den relevante klagefrist.\nKlagefristens længde afholder bl.a. af, hvilken udbuds- og kontraktform, som ordregiveren har gjort brug af. Hvis der f.eks. er tale om en klage over, at en kontrakt uberettiget er tildelt en konkurrerende virksomhed, vil klagefristen som udgangspunkt være 45 kalenderdage regnet fra dagen efter den dag, hvor ordregiveren har offentliggjort en bekendtgørelse om tildelingen af kontrakten.\nFor rammeaftaler gælder der dog en særlig klagefrist på 6 måneder regnet fra dagen efter den dag, hvor ordregiveren har underrettet de berørte virksomheder om tildelingen af rammeaftalen.\nHvis klagen drejer sig om ikke være blevet prækvalificeret til at deltage i et begrænset udbud, et udbud med forhandling samt et udbud efter proceduren konkurrencepræget dialog eller innovationspartnerskab er klagefristen dog kun 20 kalenderdage regnet fra dagen efter, at ordregiveren har underrettet de berørte virksomheder om, hvilke virksomheder der er blevet udvalgt.\nHvis du klager indenfor den såkaldte standstillperiode – normalt 10 kalenderdage – får klagen opsættende virkning. Det betyder, at ordregiven ikke må underskrive kontrakten, før klagenævnet har haft mulighed for at se på sagen. Klagen har dog kun opsættende virkning, indtil klagenævnet har truffet afgørelse om, hvorvidt klagen skal tillægges opsættende virkning frem til sagens endelige afgørelse. Dette sker yderst sjældent og kun under særlige omstændigheder.\nDu kan læse mere om klagefristerne i klagenævnslovens § 7.\nDet er ikke gratis at klage over et udbud. Klageren skal ved klagens indgivelse indbetale et klagegebyr, der afhængigt af sagens karakter udgør enten 10.000 kr. eller 20.000 kr.\nDerudover kommer de advokatomkostninger og interne omkostninger, der følger af at forberede og føre klagesagen. Hvis din virksomhed ikke får medhold i klagen, vil din virksomhed desuden også skulle betale en andel af modpartens advokatomkostninger.\nEnhver virksomhed, der har retlig interesse, kan klage over et udbud. Det vil f.eks. gælde:\nVirksomheder, som har overvejet at give tilbud på en opgave, men som har undladt det f.eks. på grund af indholdet i udbudsbetingelserne.\nVirksomheder, som har anmodet om at blive prækvalificeret, men ikke er blevet det.\nVirksomheder, som har givet tilbud på en opgave, men ikke fået den.\nDerudover er en række erhvervsorganisationer, som f.eks. Dansk Erhverv, klageberettigede, uanset om de har retlig interesse i udbuddet.\nI 2020 havde Klagenævnet for Udbud en gennemsnitlig sagsbehandlingstid på lidt over 3 måneder, men sagsbehandlingstiden kan dog variere alt afhængigt af sagens karakter og kompleksitet.\nHvor stor er sandsynligheden for at vinde en klagesag?\nSandsynligheden for at vinde en klagesag afhænger naturligvis af omstændighederne i den konkrete sag, men klagenævnets overordnede afgørelsesmønster kan alligevel sige noget om dine chancer for at vinde en klagesag.\nAf tabellen fremgår det, i hvor udstrækning klagenævnet har givet klager medhold eller delvist medhold i klagen. Som det fremgår af tabellen, sker det gennemgående oftest, at klageren ikke får medhold i sin klage.\nHelt eller delvist medhold\nHvad kan din virksomhed gøre for at oplyse sagen nærmere?\nInden man vælger at klage over et udbud, er det vigtigt at sikre sig, at man har mest mulig viden om, hvordan udbuddet er blevet håndteret af ordregiveren.\nEn typisk måde at få mere viden om udbuddets forløb er at anmode om aktindsigt hos ordregiveren. Offentlige udbudsforretninger er underlagt reglerne om aktindsigt i henholdsvis forvaltnings- og offentlighedsloven på samme måde som andre offentlige anliggender. Som hovedregel vil aktindsigtsanmodninger på udbudsområdet blive behandlet efter reglerne i offentlighedsloven.\nGennem en aktindsigtsanmodning kan du få nærmere viden, om hvordan udbudsprocessen er forløbet, ligesom du også kan få indsigt i (visse dele af) dine konkurrenters tilbud. Ordregiveren vil dog have mulighed for at undtage en række dokumenter og oplysninger – typisk af hensyn til ordregiverens egne interne arbejdsprocesser eller de øvrige tilbudsgiveres forretningsforhold mv.\nPå Dansk Erhvervs hjemmeside kan du finde nærmere vejledning om reglerne om aktindsigt, og hvordan du anmoder om aktindsigt.\nKontakt Dansk Erhverv og få nærmere vejledning\nSom medlem af Dansk Erhverv kan du få individuel og konkret rådgivning om, hvorvidt der er juridisk grundlag for at klage over et udbud, og om der er andre relevante forhold, som du bør inddrage i dine overvejelser, inden du klager.\nHvad er et ESPD? Og hvordan bruger du det, når du skal byde på en offentlig opgave?\nAktindsigt i tilbud på offentlige opgaver\nHvordan kan dine konkurrenter få aktindsigt i dit tilbud på offentlige opgaver? Og hvordan anmoder du selv om aktindsigt?\nNår det offentlige køber ind, gælder der en helt række regler. Reglerne er mange og lange. I denne guide, vil vi forsøge at give dig et overblik over hvornår en opgave skal i udbud, hvilke udbudsformer der findes og hvor du finder udbudsmaterialet.


Ugeplan for Folketinget, uge 11, 2018 / Folketinget\nUGEPLAN FOR FOLKETINGET 12. marts - 18. marts 2018 (UGE 11)\n2. marts 2018 Lovsekretariatet\nTirsdag den 13. marts 2018 kl. 13.00\nEventuel afstemning om forslag fremsat under F 13 om FN's konvention om begrænsning af statsløshed.\n2. behandling af forslag til lov om ændring af landbrugsstøtteloven. (Pant i betalingsrettigheder efter grundbetalingsordningen). (Af miljø- og fødevareministeren)\n(L 129) MOF\n2. behandling af forslag til lov om ændring af lov om social service. (Mulighed for forbud mod enheder, der muliggør internetadgang, undersøgelse af effekter samt brug af afskærmningslokale m.v. i boformer med sikrede afdelinger). (Af børne- og socialministeren)\n1. behandling af forslag til lov om ændring af straffeloven. (Selvstændig bestemmelse om hvidvask). (Af justitsministeren)\n(L 147) REU\n1. behandling af forslag til lov om ændring af retsplejeloven. (Vidneudelukkelse for patentrådgivere, obligatorisk digital selvbetjening ved ansøgning om fri proces m.v.). (Af justitsministeren)\n(L 157) REU\n1. behandling af forslag til lov om ændring af retsplejeloven. (Øget beskyttelse af vidner). (Af justitsministeren)\n(L 158) REU\n1. behandling af forslag til lov om ændring af politiloven, retsplejeloven, forsvarsloven og militær straffelov. (Forsvarets bistand til politiet og udvidelse af politiklageordningen m.v.). (Af justitsministeren)\n(L 159) REU\n1. behandling af forslag til lov om ændring af lov om udenrigstjenesten.(Implementering af direktiv 2015/637 om koordinations- og samarbejdsforanstaltninger for at lette konsulær beskyttelse af ikkerepræsenterede unionsborgere i tredjelande og om obligatorisk digital kommunikation i forhold til tjenestehandlinger i udenrigstjenesten). (Af udenrigsministeren)\n(L 179) URU\n1. behandling af forslag til folketingsbeslutning om stop for økonomisk støtte til det palæstinensiske selvstyre. (Af Claus Kvist Hansen (DF) m.fl.)\n(B 55) URU\n1. behandling af forslag til lov om ændring af lov om lån til betaling af ejendomsskatter, ejendomsvurderingsloven og forskellige andre love. (Indefrysning af stigninger i grundskylden for 2018-2020, forsigtighedsprincip ved fastsættelse af beskatningsgrundlag for grundskyld, dækningsafgift af erhvervsejendomme og ejendomsværdiskat m.v.). (Af skatteministeren)\n(L 171) SAU\n1. behandling af forslag til lov om ændring af lov om afgift af vejbenyttelse og lov om registrering af køretøjer. (Ændring af satser og øget differentiering heraf ud fra emissionsnormer og adgang til Køretøjsregisteret for virksomheder, der opkræver betaling for brug af veje, broer, færger eller tunneler). (Af skatteministeren)\n(L 172) SAU\n1. behandling af forslag til lov om ændring af ligningsloven og forskellige andre love. (Permanent BoligJobordning, ophævelse af beskatningen af fri telefon og internet, afskaffelse af udligningsskatten og forhøjelse af beløbsgrænser for børneopsparing). (Af skatteministeren)\n(L 173) SAU\n1. behandling af forslag til lov om ændring af kildeskatteloven, ligningsloven, sømandsbeskatningsloven og tinglysningsafgiftsloven. (Bedre vilkår for tildeling af medarbejderaktier, udvidelse af DIS-ordningen med søfolk, der arbejder om bord på en række specialskibe, afskaffelse af registreringsafgiften for skibe i danske skibsregistre, ændret forrentning ved opkrævning af personers skat m.v.). (Af skatteministeren)\n(L 174) SAU\nOnsdag den 14. marts 2018 kl. 13.00\n1. behandling af forslag til lov om ændring af udlændingeloven. (Skærpede regler om udvisning af kriminelle udlændinge). (Af udlændinge- og integrationsministeren)\n(L 156) UUI\nTorsdag den 15. marts 2018 kl. 10.00\n3. behandling af forslag til lov om tillægsbevilling for finansåret 2017. (Af finansministeren)\n3. behandling af forslag til lov om ændring af lov om social service. (Mulighed for forbud mod enheder, der muliggør internetadgang, undersøgelse af effekter samt brug af afskærmningslokale m.v. i boformer med sikrede afdelinger). (Af børne- og socialministeren)\n3. behandling af forslag til lov om ændring af landbrugsstøtteloven. (Pant i betalingsrettigheder efter grundbetalingsordningen). (Af miljø- og fødevareministeren)\n2. (sidste) behandling af forslag til folketingsbeslutning om at ophæve EU's kodeks for onlineadfærd. (Af Kenneth Kristensen Berth (DF) m.fl.)\n2. (sidste) behandling af forslag til folketingsbeslutning om opløsning af en række bander og grupperinger. (Af Peter Kofod Poulsen (DF) m.fl.)\n2. behandling af forslag til lov om ændring af sundhedsloven. (Øget selvbestemmelse for patienter i forhold til fravalg af behandling, herunder oprettelse af en behandlingstestamenteordning). (Af sundhedsministeren)\n(L 99) SUU\n2. behandling af forslag til lov om ændring af lov om valg til Folketinget, lov om kommunale og regionale valg og lov om kommunernes styrelse. (Reform af valgbarhedsområdet). (Af økonomi- og indenrigsministeren)\n2. behandling af forslag til lov om ændring af lov om inddrivelse af gæld til det offentlige og lov om Udbetaling Danmark. (Genoptagelse af sager med mulige fejl i restanceinddrivelsesmyndighedens inddrivelse, endelig afskrivning af fordringer med tvivlsom retskraft m.v.). (Af skatteministeren)\n1. behandling af forslag til lov om ændring af lov om Center for Cybersikkerhed. (Konsekvensændringer som følge af databeskyttelsesforordningen og databeskyttelsesloven). (Af forsvarsministeren)\n(L 155) FOU\n1. behandling af forslag til lov om ændring af lov om friskoler og private grundskoler m.v. (Bedre rammer for tilsyn med frie grundskoler m.v.). (Af undervisningsministeren)\n(L 178) UNU\n1. behandling af forslag til lov om Erhvervsstyrelsens behandling af data. (Af erhvervsministeren)\n(L 149) ERU\n1. behandling af forslag til lov om ændring af lov om sikkerhed til søs og søloven. (Skærpede regler for sejlads med speedbåde, vandscootere og lignende fartøjer m.v.) (Af erhvervsministeren)\n(L 175) ERU\n1. behandling af forslag til lov om ændring af lov om en garantifond for skadesforsikringsselskaber og lov om finansiel virksomhed. (Fastsættelse af krav om medlemskab af Garantifonden for skadesforsikringsselskaber (Fonden) for udenlandske direkte tegnende skadesforsikringsselskaber og ændring af Fondens dækningsområde m.v.) (Af erhvervsministeren)\n(L 176) ERU\n1. behandling af forslag til lov om ændring af lov om andelsboligforeninger og andre boligfællesskaber. (Mere robuste andelsboligforeninger). (Af erhvervsministeren)\n(L 177) ERU\n1. behandling af forslag til lov om ændring af lov om autorisation af sundhedspersoner og om sundhedsfaglig virksomhed og lov om anvendelse af tvang ved somatisk behandling af varigt inhabile. (Autorisation af osteopater, udvidelse af tandlægernes virksomhedsområde m.v.). (Af sundhedsministeren)\n(L 170) SUU\n1. behandling af forslag til folketingsbeslutning om oprettelse af medicinfrie behandlingstilbud i psykiatrien. (Af Trine Torp (SF) og Jacob Mark (SF))\n(B 59) SUU\nForespørgsel til sundhedsministeren af Stine Brix (EL), Flemming Møller Mortensen (S), Pernille Schnoor (ALT), Marlene Borst Hansen (RV) og Kirsten Normann Andersen (SF) om tobaks konsekvenser for folkesundheden.\nEventuel afstemning udsættes til tirsdag en 20. marts 2018.\nFredag den 16. marts 2018 kl. 10.00\n1. behandling af forslag til lov om Forsyningstilsynet. (Af energi-, forsynings- og klimaministeren)\n(L 164) EFK\n1. behandling af forslag til lov om ændring af lov om elforsyning, lov om naturgasforsyning, lov om varmeforsyning, lov om fremme af vedvarende energi og lov om afgift af elektricitet. (Styrkelse af rammerne for overvågning af elforsyningssikkerheden og klare regler for sikring af kapacitet, ændringer som følge af forordninger om EU-netregler, flytning af ansvar for måling af elektricitet hos elforbrugere direkte tilsluttet transmissionsnettet og samkøring af oplysninger om realiserede energibesparelser m.v.). (Af energi-, forsynings- og klimaministeren)\n(L 165) EFK\n1. behandling af forslag til lov om ændring af lov om fremme af vedvarende energi. (Afholdelse af et udbud af pristillæg for elektricitet produceret på solcelleanlæg). (Af energi-, forsynings- og klimaministeren)\n(L 166) EFK\n1. behandling af forslag til lov om ændring af lov om fødevarer. (Strafskærpelse, administrative tvangsbøder og virksomhedskarantæne). (Af miljø- og fødevareministeren)\n(L 167) MOF\n1. behandling af forslag til lov om ændring af lov om naturbeskyttelse. (Nye muligheder for friluftsreklamer i det åbne land). (Af miljø- og fødevareministeren)\n(L 168) MOF\n1. behandling af forslag til lov om ændring af lov om miljøbeskyttelse. (Indfasning af kvælstof til akvakulturerhvervet). (Af miljø- og fødevareministeren)\n(L 169) MOF\nVentes foretaget tirsdag den 17. april 2018.\n[Eventuel afstemning udsættes til torsdag den 19. april 2018]\nForespørgsel F 22 til justitsministeren af Karina Due (DF) og Peter Kofod Poulsen (DF) om politiets indsats over for dyrevelfærdskrænkelser.\nForespørgsel F 23 til ministeren for offentlig innovation af Finn Sørensen (EL) m.fl. om forhandlingerne om de offentlig ansattes overenskomst.\nForespørgsel F 24 til beskæftigelsesministeren og undervisningsministeren af Mattias Tesfaye (S) og Jens Henrik Thulesen Dahl (DF) m.fl. om muligheden for, at personer med handicap kan tage en erhvervsuddannelse.


Kom til borgermøde om Dyremosegaard - online - sn.dk - Forsiden - Nordsjælland - Ugeaviser i Nordsjælland - Hillerød Posten\nKommunen afholder borgermøde om boligområdet ved Dyremosegaard online. Arkivfoto: Niels Idskov\nArtiklen: Kom til borgermøde om Dyremosegaard - online\nKom til borgermøde om Dyremosegaard - online\nBorgermøde om den nye lokalplan for boligbyggeri på Dyremosegaard i Skævinge kan ikke afholdes med fysisk fremmøde, fortæller kommunen\nHillerød Posten - 29. maj 2020 kl. 18:31\nHillerød Kommune inviterer til online borgermøde om lokalplan 457 for boligområdet ved Dyremosegård i Skævinge onsdag den 10. juni klokken 19-20.30.\nLæs også: Byråd: Mange har ønsket sig en skøjtebane på Torvet - og nu er muligheden der\nPå grund af Covid-19 er det desværre stadig ikke er muligt at arrangere borgermøder, som kommunen plejer, oplyse de på deres hjemmeside. De har derfor besluttet at gennemføre borgermødet online:\n"Det er en ny erfaring at gennemføre virtuelle borgermøder om lokalplaner, og vi håber, at du vil være med til at afprøve og udvikle konceptet," skriver kommunen.\nMødet afvikles via platformen Microsoft Teams Live-event. Mødedeltagerne skal klikke på mødelinket på kommunens hjemmeside, hvis de vil deltage i onlinemødet. Mødelinket er tilgængeligt et par dage før mødet.\nPå mødet vil den ønskede udvikling af området blive gennemgået, og deltagerne får mulighed for at stille spørgsmål til den kommende planlægning.\nDet vil kun være oplægsholderes mikrofoner og kameraer, der er tændt. Borgernes bidrag foregår skriftligt gennem platformens "spørgsmål-svar-funktion", hvor alle kan stille spørgsmål.\n"Vi vil forsøge at svare så godt som muligt på de spørgsmål, der kommer ind. Første del er mødet er primært forbeholdt oplæg og anden del spørgsmål og svar," skriver kommunen.\nHøringssvar eller ændringsforslag til lokalplanforslaget skal sendes til byplan@hillerod.dk senest 17. juni. Alle svar og forslag bliver offentliggjort i forbindelse med byrådets behandling af planen.\nOBS: Der fremgik tidligere et forkert tidspunkt for borgermødet. Det rigtige tidspunkt er 19-20.30.\nNaturlegepladsen Eghjorten åbner igen\n29. maj 2020 kl. 04:32 Opdateret: kl. 14:54


Blaatguld festival magasin by Konvers - issuu\nGuide KEnd din musling\nlækre opskrifter med det blå guld invitation til årets i Høstfest LØgstør\nGastronomi muslingecrawl på salt\nkald din musling for line\n(eller skrab) kreatips\nsådan bruger du skallerne Blåt Guld Årets blåmuslingefestival fra 4. til 13. april 2014\nMagasinet er udgivet som program for Blåt Guld, der afholdes i København og ved Limfjorden fra 4. til 13. april 2014 – mere info: blaatguld.dk.\nUdgivet af Konvers (konvers.dk) Frederiksborggade 7, Baghuset DK-1360 København K Oplag: 10.000\nBlåt Guld er et samarbejde mellem Danmarks Fiskehandlere, Region Nordjylland, Region Midtjylland, Enjoy Limfjorden, Fiskebranchen og EU.\nEn hyldest til havets kartoffel For andet år i træk bliver blåmuslingen hyldet under festivalen Blåt Guld. Blåmuslingen gør ikke meget væsen af sig under bølgerne, men når den kommer op fra det mørke vand og lander på tallerkenen, får den oftest smilet frem på selv de største skeptikere. Den smager nemlig himmelsk! Blåmuslingen er også kendt som havets kartoffel - fordi den findes i rigelige mængder, er billig og kan anvendes til alverdens gastronomiske lækkerier. Derfor har den lille fyr fået sin helt egen festival, der bugner af arrangementer, som alle hylder det toskallede bløddyr. Under Blåt Guld kan du både dyppe dine waders i Limfjordens bølger og samle dine egne blåmuslinger i vandkanten, spise dem i overflod til muslingehøstfest i Muslingebyen Løgstør, eller nyde en gastronomisk oplevelse, der får mundvandet til at løbe og smagsløgene til at juble hos restaurant SALT i København. Der er mange muslingearrangementer på menuen, og her i magasinet finder du et udvalg af Blåt Gulds bedste. Se også alle arrangementerne på www.blaatguld.dk God fornøjelse og velbekomme! Blåt Guld\nMADLEG? De fleste af os er opdraget til, at man sidder pænt ved bordet og lader være med at lege med maden. Sådan er det ikke hos flere af landets fiskehandlere, der nu inviterer fans af blåmuslinger til at deltage i den Gyldne Madleg. Der er mad, som egner sig glimrende til at blive angrebet med kniv, gaffel og rank ryg. Med blåmuslinger er det en anden sag. Et måltid blåmuslinger indtages som oftest med hænderne – og bevæbnet med masser af servietter. Det har inspireret landets fiskehandlere til at sætte os fri til at lege – ikke bare med maden, men også med den måde, vi skaffer maden til veje på. Havet bugner af råvarer ”Blåmuslingen er en fantastisk råvare, som mange overser i hverdagen”, fortæller fiskehandler Martin Maric. ”De er friske og lækre i de kolde måneder, hvor landjorden har meget lidt interessant at byde på. Derfor har jeg sammen\nDen Gyldne MAdleg\nFiskehandlere Hele landet Mere info: blaatguld.dk\nmed andre fiskehandlere rundt i landet stablet den Gyldne Madleg på benene”. Den Gyldne Madleg giver deltagerne mulighed for at gøre sig fortjente til to kilo gratis blåmuslinger fra fiskehandleren. Men det kræver, at man inviterer venner på blåmuslingemiddag. Social mad Fiskemanden forklarer: ”For mig er blåmuslinger især noget man sætter på bordet, når man spiser sammen med andre. Blåmuslingerne gør måltidet til en fælles oplevelse, hvor det ikke gør noget, at man grisser sig til. Derfor skal man have mindst fire personer til at komme til muslingemiddag for at få de to kilo gratis blåmuslinger”. Det hele foregår på hjemmesiden for Blåt Guld blaatguld.dk.\nTør du lege med din fiskehandler?\nhvad gemmer der sig mon i havnen? Om de maritime nyttehaver i København\nSådan renser du de små blå Undgå fejl ved køkkenvasken\nHøsten godt i hus\nTag med til muslinge-høstfest i Løgstør\nGastronomisk tour de chambres Fra kælder til kip på Admiral Hotel med masser af blåt guld\nLimfjordens fristelser venter på dig\nDet kreative hjørne Hvor blåmuslinger er mere end mad\nHvem, hvad, hvor? Blåmuslingens anatomi\nVIldt eller opdræt? Sådan produceres dine blåmuslinger\nFESTIVALProgram limfjordsmuslinger for lækkermunde Historier om muslingefiskeriet, smagsprøver og godt til ganen For mere info og reservation: danishshellfish.com eller 97 73 23 30 Glyngøre Shellfish, Kassehusvej 5, Glyngøre, DK-7870 Roslev\nVEd en Limfjord\nmoules frites og golf\nSlå et slag for moules frites - og start med et spil golf For mere info og reservation: struer-golfklub.dk eller 97 85 58 00 Café Humlum, Thagårdsvej 16, DK-7600 Humlum\nblåmuslinger på nr. vinkel Lækre retter med havets blå guld For mere info og reservation: norrevinkel.dk eller 97 82 22 11 Nr. Vinkel Hotel, Søgårdevejen 6, DK-7620 Lemvig\nfriske blåmuslinger på menukortet\nHver dag under festivalen serverer kroen hvidvinsdampede blåmuslinger med urter og hvidløg For mere info og reservation: tambohus.dk eller 97 87 53 00 Tambohus Kro, Tambogade 37, DK-7790 Thyholm\nLækker blåmuslingesuppe fra fjorden lige uden for restauranten For mere info og reservation: strandtangen.dk eller 96 76 08 00 Restaurant Strandtangen, Strandvejen 28, DK-7800 Skive\nmånedsmenu med blåmuslingesuppe\nEn uge med muslinger er ikke nok for Pinenhus, nyd en dejlig portion blåmuslingesuppe hele måneden For mere info og reservation: pinenhus.dk eller 97 73 18 99 Hotel Pinenhus, Pinen 3, DK-7870 Roslev\nØl og muslinger passer perfekt sammen, smag selv i bryghusets restaurant For mere info og reservation: furbryghus.dk eller 97 59 30 60 Restaurant Bryghuset, Knudevej 3, DK-7884 Fur\nFolkefest i Muslingebyen Løgstør, der fejrer sæsonstarten på blåmuslingerne Læs mere på side 10-11 eller på muslingebyen.dk Muslingebyen Løgstør, Kanalvejen 40, DK-9670 Løgstør\nBlåt guld under klippen\nGourmetrestauranten præsenterer ”alt godt fra Limfjorden” med fokus på havets kartoffel For mere info og reservation: underklippen.dk eller 97 40 66 55 Restaurant Under klippen, Lille Østergade 3, DK-7500 Holstebro\nKroen og blåmuslingen\nSmag blåmuslinger, som kun en 200 år gammel kongelig privilegeret kro kan tilberede dem For mere info og reservation: sevelkro.dk eller 97 44 80 11 Sevel Kro, Søgårdvej 2, DK-7830 Vinderup\n8. -13. april\nBlåt Guld 2014 12.-13. april\n12 -13. april\nMuslinge-safari på Limfjorden, hvor du kan høste dine blåmuslinger direkte fra bankerne Læs mere på side 16-17 eller på visitnordvestjylland.dk Gjellerodde, Gjelleroddevej 73, DK-7620 Lemvig\nLær hvordan du bruger skallerne til at lave smykker og smukt bordpynt Læs mere på side 18-19 eller på jyllandsakvariet.dk JyllandsAkvariet, Vesterhavsgade 16, DK-7680 Thyborøn\nhistorien bag muslingefiskeriet Guidet tur og fortællinger om blåmuslingefiskeriet på Jegindø For mere info og reservation: fywerhus.dk eller 97 87 27 50 Jegindø lystbåde- og fiskerihavn, DK-7790 Thyholm\nBlåt guld på Kødbyens Fiskebar Blåmuslingen i hovedrolle og birolle – rå, tørret, dampet, stegt og dybstegt For mere info og reservation: fiskebaren.dk eller 32 15 56 56 Kødbyens Fiskebar, Flæsketorvet 100, DK-1711 København V\nRestauranten serverer hver aften en vidunderlig symfoni med blåmuslinger For mere info og reservation: midtowngrill.dk eller 88 33 12 31 Midtown Grill, Kalvebod Brygge 5, DK-1560 København\nAlle med mod på muller kan smage på forskellige variationer af havets blå delikatesser For mere info: torvehallernekbh.dk Torvehallerne, Frederiksborggade 21, DK-1360 København K\nFortællinger og demonstation af grej, liner og dyrkningsmetoder af blåmuslinger i Københavns havn Læs mere på side 8 eller på martimenyttehaver.dk // fiskehus.dk Nørreport Fiskehus, Frederiksborggade 7, DK-1360 København K\nBlåt guld AD LIBITUM\nMæsk dig i alle de blåmuslinger, som du kan spise - og flere til For mere info og reservation: alsace.dk eller 33 14 57 43 Restaurant Alsace, Ny Østergade 9, DK-1101 København K\nmuslinge-crawl på salt\nMuslinge-crawl med forskellige retter, der hver tager afsæt i en ny lokation i det gamle pakhus For mere info og reservation: saltrestaurant.dk eller 33 74 14 44 SALT Restaurant, Toldbodgade 24, DK-1253 København\nDyst med andre danskere om gratis blåmuslinger fra din lokale fiskehandler Læs mere på side 4 (og leg med på blaatguld.dk) Fiskehandlere i hele landet\nHovedstaden under havet grøn by med blåt guld Københavns havn har som mange andre været igennem en transformation fra industrihavn til rekreativ havn. Der er sket meget – også under overfladen, hvor der i dag eksperimenteres med at dyrke blåmuslinger. Bor du København, og har langt til de områder, hvor der enten fanges eller høstes blåmuslinger, er der nu håb forude! Foreningen Maritime Nyttehaver, som er lokaliseret i København, har på forsøgsplan påbegyndt dyrkning af blåmuslin-\nger i Københavns havn! Tirsdag 8. april kan alle nysgerrige få mere indsigt i, hvordan man dyrker blåmuslinger på liner, samt blive inspireret til flere kulinariske oplevelser med det fine lille væsen, når Maritime Nyttehaver og Københavns ældste fiskeforretning Nørreport Fiskehus inviterer til smagsprøver og tips til tilberedning. Mere om foreningen på maritimenyttehaver.dk.\napril bæredygtige blåmuslinger Nørreport Fiskehus Frederiksborggade 7 DK-1360 København K Mere info: maritimenyttehaver.dk\nto blå tips fra Fiskemanden\nBlåmuslingerne har en meget kraftig lukkemuskel, som man skal bruge mange kræfter for at tvinge op, hvis muslingen er levende og frisk.\nBlåmuslingerne skal renses for sand inden tilberedning, for en sandknasende blåmusling kan tage glæden fra den sublime smag.\nSådan renser du De små blå\nMuslinger skal spises helt friske og være levende ved tilberedning. Når du renser dem for sand, snavs og tang, er det vigtigste, at du kan holde styr på, hvilke muslinger, der åbner og lukker sig undervejs. Mange hælder muslingerne ned i en balje med vand. Men muslinger er saltvandsdyr. Kommer du dem i vand fra hanen, åbner de sig og tager ferskvand ind, og det dør de af. Så kan du ikke længere se, hvilke muslinger, der har været døde længe før, de kom i dine hænder. 1)\tSkyl i stedet muslingerne ganske kort et par sekunder i rindende vand og sluk for vandhanen. Rens muslingerne ved at skrubbe dem mod hinanden mellem hænderne eller brug en grov børste. Gentag et par gange. Du må gerne være hårdhændet, bare skallerne ikke tager skade. Så lukker de levende muslinger sig nemlig godt i under tumulten. 2)\tTag muslingerne op i en skål én af gangen og tjek, at alle er lukkede. Hvis ikke, så bank de halvåbne ned i bordet et par gange – lukker de helt i, er de levende og fine. Ellers skal de kasseres. Er nogle af dem mere eller mindre knuste, duer de heller ikke. Fjern skægget på dem, som du skal bruge. 3)\tVed varmebehandlingen skal alle muslingerne straks åbne sig. Eventuelle halvåbne eller helt lukkede skal kasseres - de har været døde helt fra start. Nu kan du være sikker på, at resten af blåmuslingerne er friske og fine at servere.\nSkægget fjernes fra blåmuslingerne 9\nhøsten godt i hus Løgstør fejrer hvert år startskuddet på muslingesæsonen. Fiskerne henter den første høst på et ton friske blåmuslinger direkte fra Limfjordens skatkammer og transporterer dem med Limfjordmuseets jolle ”Inga” ind til de forventningsfulde tilskuere. Her byder museets shanty-kor muslingerne velkommen med gamle sømandsviser. En maritim velkomst Koret synger traditionelle sømandssange fra dengang skibe var af træ og søfolk af stål. Shantyen har en lang historie bag sig – ja, faktisk kan man kalde den for et slags gammelt arbejdsredskab, der blev brugt til at få mandskabet til at arbejde sammen og som hjælp til sømændenes hårde arbejdsdage og langtfra (som nogen tror) blot for fornøjelsens skyld. Kvaliteten skal være i orden Den allerførste portion muslinger fra høsten bliver præsenteret for Muslingelaugets Older-\nLimfjordsmuseet Kanalvejen 40 DK-9670 Løgstør Mere info: limfjordsmuseet.dk\nmænd. De skal nemlig godkende sæsonens muslinger. Oldermændene har mange års erfaring og bedømmer blåmuslingerne ud fra kødindhold, størrelse, udseende og duft. Hvis oldermændene ringer med klokken, er det signal på, at høsten er godkendt, og den store høst bliver fragtet til byens midte for at komme i de sydende gryder. Her kan de mange fremmødte gratis prøvesmage Limfjordens frugter, der bliver tilberedt over åben ild af blandt andet kokke fra byens restauranter. Smagen af Limfjorden Løgstør kaldes i folkemunde for Muslingebyen, fordi ”vi ganske enkelt har verdens bedste muslinger, der befinder sig lige uden for Løgstørs bredder” fortæller over-oldermanden Bruno Jensen. Limfjordsmuslingerne er noget helt særligt, fordi kødet i muslingerne får et strejf af de mange forskellige næringssalte, mineraler og andet godt, som er i Limfjorden.\nÅrets første høst på et ton friske blåmuslinger fra Limfjorden sejles i land i Løgstør, mens folkemængden venter i spænding. Hvert år bliver høsten bedømt af byens oldermænd. Enten bliver høsten godkendt eller kasseret.\nDer synges shanty-viser mens muslingesækkene læsses i land. Shanties var oprindeligt arbejdssange til at systematisere knokleri i flok på de gamle træskibe: Til ankerletning, sejlhejsning, ved pumperne osv. - de blev aldrig sunget i fritiden eller for sjov.\nFolkemængden står tæt sammen for at smage på høsten fra Limfjorden, der tilberedes under åben himmel af byens dygtige kokke.\ngastronomisk tour de chambres Rasmus Møller Nielsen, køkkenchef på SALT restaurant i Admiral Hotel, glæder sig til at fejre blåmuslingen med en skarp og inspirerende ”muslinge-crawl” den 10. april. SALTs muslinge-crawl består af en række forskellige retter, der hver tager afsæt i en ny lokation i det mere end 300 år gamle pakhus med sin lange historie – en servering i baren, i loungen, i selve restauranten og uden for på havnekajen med smuk udsigt over vandet. Undervejs varierer retterne fra rendyrket fokus på blåmuslingen til bredere smagsoplevelser, hvor det blå guld slår følgeskab med andre af havets delikatesser, såsom knivmuslinger fra Vadehavet, østers fra Limfjorden, hjertemuslinger - eller ligefrem en mundfuld midtsjællandsk lam og øl fra Herslev Bryghus.\nEt moderne dansk køkken Køkkenet i SALT beskriver Rasmus Møller Nielsen selv som et moderne dansk køkken, hvor smag og håndværk prioriteres højest. Selvom madlavning skal kæle for mange sanser, holder SALT fast i, at det vigtigste er at mætte maven og munden med rigtig god smag. Særligt om sommeren kommer SALT til sin ret som havnerestaurant med udendørsservering af skaldyr, fisk og hvidvin i lange baner foran tre smukke, gamle skonnerter fra De Forenede Sejlskibe ved havnekajen. Glæd dig til en muslinge-crawl inspireret af kontrasterne under pakhusets gamle bjælker af pommersk fyr, mærket gennem tiden af flere britiske søangreb og fremhævet af moderne skandinavist design, hvor tradition og nytænkning slår gnister i det blå guld.\nKOKKEProfil Rasmus Møller Nielsen har været med i SALT fra begyndelsen for 12 år siden, efter at have arbejdet på bl.a. Pierre André, været souschef på Søllerød Kro og været omkring køkkener i Frankrig og England. Oprindeligt er han fra Jylland og helt klassisk uddannet. Han ynder at arbejde med traditionelle retter fra det danske køkken, som han tager under kærlig behandling og twister med moderne inspiration og teknikker, så gæsterne både får fornøjelsen af genkendelsens glæde og overraskende, skarpe nye greb på klassikerne.\nSALT Restaurant Toldbodgade 24 DK-1253 KĂ¸benhavn Mere info: saltrestaurant.dk\nToast med røgede blåmuslinger, blegselleri, dild og peberrod, samt varm muslingesuppe med dildolie Til muslingerne 1 kg blåmuslinger 1 glas hvidvin 2 skalotteløg 5 fed hvidløg 1 porre, det hvide 20 sorte peberkorn 20 korianderfrø 3 kviste timian 1 dl piskefløde Citronsaft, salt, peber Et klæde til at si suppen Til dildolien 1,5 dl neutral olie 1 bundt dild Til toast 4 skiver toastbrød Smør De dampede muslinger + rygesmuld 1 stængel blegselleri, skrællet og skåret i fine tern 1 skalotteløg, finthakket 1 usprøjtet citron, revet skal og citronsaft Revet peberrod 4 kviste dild, hakket Koldpresset rapsolie og salt, peber\nLækker mad til fire Muslingerne Muslingerne vaskes og renses. Skalotteløg, hvidløg og porre snittes fint og sauteres i en gryde sammen med peberkorn, korianderfrø og timiankviste. Muslinger kommes i gryden. Hvidvin tilsættes og det hele damper under låg i få minutter muslingerne skal kun lige åbne sig. Muslingerne plukkes fra skallerne, og lægges til side til rygning. Suppen fra muslingerne sigtes gennem et klæde. Fløde tilsættes og det koger op. Smages til med citronsaft, salt og peber. Dildolie Plukket dild blendes helt ud i 1,5 dl. varm olie. Det sættes til afdrypning gennem et fint klæde. Når olien er passeret igennem klædet, vil resultatet være en tæt og irgrøn dildolie. Toast Brødet stikkes ud i passende størrelse og steges gyldent og sprødt i smør. Muslingerne ryges forsigtigt i en lille rygeovn eller ved at der i en gammel gryde varmes lidt rygesmuld op. Over en rist lægges muslingerne, som tildækkes med låg eller stanniol. De trækker derfra smag fra den blide røg – pas på, at varmen ikke bliver for kraftig, da muslingerne vil fortsætte deres tilberedning samtidig med at røgsmagen kan blive besk. Muslingerne hakkes bagefter groft og vendes til en ”tatar” med tern af blegselleri. Krydres med citronskal, hakket dild, løg og peberrod. Smages til med lidt rapsolie og citronsaft, salt og peber. Suppen anrettes i små, varme kopper – dryppes med lidt dildolie.De ristede toasts anrettes med muslingetataren og serveres sammen med. Salt Restaurant\nGjellerodde Gjelleroddevej 73 DK-7620 Lemvig Mere info: visitnordvestjylland.dk\nTag familien i den ene h책nd og naturvejlederen i den anden, og drag til Limfjorden for at samle bl책muslinger 12. og 13. april 16\npå jagt i naturen Danmark har en kystlinje på 7.300 kilometer, og det bugner med gode steder, hvor man kan komme ud at samle blåmuslinger, friske fra bølgerne. Muslingerne kan høstes året rundt, men er i højsæson i vinterhalvåret, fra september til maj.\nMYTH BUSTER Det siges, at man skal lægge havregryn ned til muslingerne i en spand vand for at fjerne sandet. Det skal du ikke gøre, for det vil slå muslingerne ihjel (uden at fjerne sandet).\nFat spand og waders Ligesom med svampejagt holder mange muslingeelskere deres viden om de gode plukkesteder tæt ind til kroppen. Første skridt på vejen til at høste blåmuslinger direkte fra bankerne er at finde en ren strand væk fra forurenende havne og afløb. Muslingerne sidder på sten, pæle, moler og andre hårde flader, hvor du kan plukke løs. Gå gerne ud, når der er lavvande, så er de lettere at komme til. Husk at opbevare muslingerne køligt til de skal tilberedes. Blåmuslinger smager allerbedst, når du kan tilberede og spise dem direkte på stranden. Vær dog opmærksom på, at de kan være lidt sandede. Blåmuslinger i børnehøjde Blåmuslinger behøver ikke altid være den klassiske, hvidvinsdampede ”voksenmad”. Tag børnene med ud til vandet og vis dem, hvordan blåmuslinger lever i vandet, at de kan åbne og lukke sig, plukkes og tilberedes over bål på straden. Og det allerbedste er, at de kan spises med fingrene!\nRensning af selvpluk Er du uheldig og dine nyhøstede blåmuslinger er fyldt med sand, får du her to muligheder for at rense dem. Du kan enten lægge muslingerne i et hyttefad, en spand med mange små huller, indkøbskurv eller lignende. Sæt hyttefadet ud i havet eller fjorden igen, og sørg for at den flyder lige i overfladen. Det er en god ide at spænde den fast til en pæl, båd eller badebro, så den ikke flyder væk. Lad blåmuslingerne blive her i en dags tid, så de har tid til at skylle sandet ud af sig. Sandet vil falde ud af hyttefadet gennem de mange huller. Alternativt, hvis du ikke bor nær vandet, kan du anskaffe en murebalje (uden huller), en grillrist, der passer ned i bunden, en iltpumpe og tre-fire lige store sten/klodser. Læg stenene ned i bunden af murebaljen og dernæst grillristen ovenpå. Læg evt. iltslangen med iltsten fra iltpumpen ned under grillristen. Læg blåmuslingerne i baljen, og fyld den til kanten med frisk overfladevand fra vandet, hvor muslingerne er fanget (ikke postevand). Tænd iltpumpen og lad blåmuslingerne passe sig selv de næste fire-otte timer. Sørg for at baljen står et køligt sted og i skygge. Muslingerne vil lige så stille stå og filtrere vandet, mens sandet skylles ud gennem risten, så de andre muslinger ikke får det suget ind.\nTJEK PÅ ALGERNE Vil du være på den sikre side, kan du på Fødevarestyrelsens hjemmeside følge med i konstant ’muslingeovervågning’ og undgå områder med farlige alger. Læs mere på: foedevarestyrelsen.dk 17\nDet kreative hjørne Tomme muslingeskaller er ikke bare affald, der skal smides ud efter aftensmaden er tilberedt. Gem dem i stedet til at lave smykker og som dekoration på æsker og uroer. Her viser Channie Düring fra JyllandsAkvariet, hvordan du laver et flot dekoreret stykke drivtømmer.\n5 1.Tag et stykke snor og lim det på drivtømmeret med limpistolen 2. Skallerne limes på træet i to lag. De største nederst og de mindste øverst. Placer dem, så de ligner blade på en blomst. 3. De små perler limes i midten af skallerne med limpistol 4. Når limen er tørret, males skallerne med perlemorsmaling 5. For at skabe det sidste finish drysses skallerne med lidt glimmerdrys 6. Det færdige resultat er klar til at pynte på bordet.\nTag ungerne med en tur til Thyborøn, for under festivalen står Channie klar til at vise i Det Kreative Strandværksted, hvad skallerne kan bruges til. Kombiner evt. med en muslingesafari inden. I JyllandsAkvariets åbningstid kan du alle dage i festivalen lave kreative ting med blåmuslingeskallerne\nJyllandsAkvariet Vesterhavsgade 16 DK-7680 Thyborøn Mere info: jyllandsakvariet.dk\nVandbaseret perlemorsmaling Perler og glimmerdrys Muslingeskaller Pensel og snor Drivtømmer Limpistol 19\nMuslinger en papilotte med løg, tomater og chili Per person 350 g muslinger 2 stykker bagepapir 2 tsk. vadouvan (eller karry) 2 stk. stjerneanis 1 skalotteløg 1 springløg 1 dl tør hvidvin ½ frisk chili 8 stk. dadel- eller cherrytomater 60 g smør Ristet brød Muslingerne renses (se side 9). Bagepapir formes som to kuverter. Skalotte- og forårsløg snittes fint. Tomaterne deles i halve. Muslingerne fordeles i de to kuverter. Løg samt tomaterne fordeles ligeledes. Chillien hakkes fint og kernerne fjernes. Læg en stjerneanis i hver kuvert og fordel den hakkede chili og vadouvan i. Hæld ½ dl hvidvin i hver pakke og drys med friskhakket persille. Pakkerne lukkes og bages i en 225° forvarmet ovn i ca. 15 minutter. Pakkerne åbnes ved bordet. Gerne med grillet brød som tilbehør.\nMidtown Grill på Hotel Marriott 20\nBlåmuslingens hvem, hvad, hvor Blåmuslingen er et toskallet bløddyr, der findes overalt langs de danske kyster. Blåmuslingen tilhører en gruppe af muslinger, kaldet mytilus (stammer fra oldgræsk og er en betegnelse for en gruppe af saltvandsmuslinger). Selve blåmuslingen hedder mytilus edulis – hvor edulis betyder ”spiselig” - naturligvis. Smagen af Limfjorden Limfjorden er et af de steder, hvor blåmuslingerne har allermest smag. Kombinationen af mineraler, fjordens temperatur og gennemstrømning af vandene, giver de små dyr en helt særlig karakteristisk smag. Vandring over bankerne Nogle kalder blåmuslingen for pælemusling, fordi den fæstner sig til pæle, sten eller plantevækst. Muslingen har et ’skæg’, som den bruger til at fæste sig med for ikke at blive ødelagt af bølger. Den ligner ikke et dyr, der bevæger sig meget, men en blåmusling kan sagtens flytte sig hen over havbunden. Den har nemlig en fod (det hedder den), som den kan stikke ud af skallen og kravle afsted. Det går ikke stærkt, men det går. Naturlig vandrensning Stærkt går det til gengæld, når blåmuslingen filtrerer vand og spiser plankton og alger. To-tre liter havvand i timen bliver det til, når naturens\nlille rensningsanlæg går i gang. Den lever lige så godt i saltvand som i brakvand, og derfor finder man blåmuslinger langt ind i de danske fjorde. Er der mulighed for det, samler blåmuslingerne sig også i store banker på havbunden med helt op til 12.000 dyr per kvadratmeter – såkaldte muslingebanker. Når blåmuslingerne i forårsmånederne formerer sig, sender hunnen sine op mod 12 millioner æg ud i vandet, hvor en lille del bliver befrugtet. Det befrugtede æg udvikler sig til en larve, som kan rejse hundredevis af kilometer, inden den slår sig ned.\nBageste lukkemuskel Fodmuskelfæste\nGælle Forreste lukkemuskel\nhoved og hale på blåmuslingen Blåmuslinger hører til kategorien bløddyr. De har ikke noget skelet, men har et hoved og en krop, som bliver beskyttet af to skaller. Rygsiden af blåmuslingen er trukket ud til en skaldækket kappe og bugsiden udviklet til en muskelfyldt fod, som den bruger til at krybe omkring med. Den smalle ende, hovedenden, er dér hvor skallen vokser ud, bagover. Linjerne i skallen er derfor lidt ligesom årringene på et træ. 21\nVildt eller opdræt? Muslinger kan enten skrabes fri af havbunden eller dyrkes på liner. Det giver to meget forskellige produkter. Find ud af hvad du er mest til, og husk at spørge din fiskehandler om han har din favoritmusling.\nLinemuslinger Mange steder dyrker man blåmuslingerne på træpæle eller lange liner i havet – de såkaldte linemuslinger. Her sætter man muslingelarverne op på reb, der er spændt ud lodret i vandet mellem bøjer i havoverfladen og tunge blokke, som hænger ned mod bunden i den anden ende. På linerne vokser larverne sig til store muslinger og kan høstes uden at forstyrre havbunden. Derfor er produktionsmetoden kategoriseret som grøn. Et ekstra plus er, at linemuslinger vokser hurtigt, fordi der er mere føde omkring linerne i vandet end der er på bunden, og muslingerne indeholder langt mindre sand. 22\nMuslingeskrab Skrabemuslinger er ”vilde” muslinger, der bliver skrabet op fra havbunden med store net, og derefter udvandet for at fjerne sand og andet snavs. De er som oftest mindre end linemuslinger, men også mere intense i smagen, fastere i kødet og skallerne er tykkere.\nLæs mere på blaatguld.dk.\nDette festivalmagasin udkommer i forbindelse med blåmuslingefestivalen Blåt Guld. Helt fra Limfjorden til København sætter restauranter, fiskehandlere, oplevelsescentre, naturelskere og andre entusiaster spot på de mange glæder ved ”havets kartoffel”.\nProjektet gennemføres med støtte fra EU og Fødevareministeriet. Den Europæiske Fiskerifond: Danmark og EU investerer i bæredygtigt fiskeri.\nBlaatguld festival magasin


Elkjær blev tosset på svensker under kommentering og slog ham i hovedet - TV 2\nElkjær blev tosset på svensker under kommentering og slog ham i hovedet\n4. jun. 2020, 07:31\nFlemming Toft og Preben Elkjær var fast kommentatorpar på TV 2. Foto: Fra bogen\nTV 2 SPORT bringer et uddrag fra bogen 'Det er genialt, det der'.\nSvend Gehrs. Flemming Toft. Carsten Werge.\nLyden af fodbold i dansk tv gennem det seneste knap halve århundrede.\nSammen udveksler de anekdoter og snakker om det særlige arbejde, de har tilfælles, i den nye bog 'Det er genialt, det der'. Med hentydning til Gehrs' kommentering af et Michael Laudrup-mål ved VM i 1986.\nBogen udkom 3. juni ved forlaget Lindhardt og Ringhof.\nTV 2 SPORT bringer her et uddrag fra bogen. Det handler om forberedelse. Lige fra telefonopringninger til kilder og kollegaer, til et hjemmelavet labelsystem og tunge kufferter med håndskrevne guldnoter.\nDet er bare ikke altid, at alt kan forberedes. Eksempelvis når det gælder forholdene på et stadion.\nGEHRS: Da jeg lavede Tipslørdag, mødtes kommentatorer fra Sverige, Norge og Danmark til morgenmad og udvekslede research med hinanden på kampdagen. Det var fast rutine. Vi havde hver især adgang til forskellige kilder og informationer.\nNår vi ankom til stadion, kunne vi også være heldige at tale med en af de engelske kommentatorer, som simpelthen lavede deres egne statistikker, skal jeg lige love for, og måske havde et par guldkorn til os, hvis de havde tid.\nForsiden på bogen 'Det er genialt, det der'. Foto: Fra bogen\nJeg havde opfundet mit eget labelsystem, fordi vi først fik holdopstillinger en halv time før kampen. Jeg havde griflet alle spilleres navne fra hvert hold ned på labels, og dem kunne jeg hurtigt klistre op på et stykke papir i den rigtige opstilling, så jeg hele tiden havde overblikket, når kampen var i gang…\nWERGE: L7160 hed de labels!\nGEHRS: Jeg skrev navn, nummer og facts på hver enkelt spiller i truppen, og jeg kunne også tilføje de krøllerier, jeg for eksempel fik fra kolleger. Nøj, hvor har jeg griflet løs på de labels under tidspres og helt frem til kampstart. Det var en kæmpe lettelse, når opstillingerne var sat op. Så var jeg klar.\nTOFT: Jeg fik en fantastisk forberedelsesmulighed, da jeg i 1998 skulle til Vinter-OL i Nagano, som TV 2 havde overtaget fra Danmarks Radio. Der kom min gode ven Svend Gehrs med en trækasse til mig. Den var fyldt med kartotekskort i pap på hver enkelt udøver i langrend. Den slæbte jeg med til Japan og betalte for overvægt i flyet.\nDet var alle pengene værd. Den fik jeg virkelig brug for. Så kunne jeg hive et kort op med oplysninger på en eller anden finsk knallert under transmissionen. Det var så genialt, mand. Det var forberedelse, så det piskede. Du har lært mig om minutiøs forberedelse, Svend.\nWERGE: I gamle dage på DR kunne man nærmest have en dag til at forberede en opgave, i dag skal du være heldig, hvis du har halvanden time. Det er sat på spidsen, men medieverden har ændret sig. Der skal leveres indhold til flere platforme og programmer og laves mange flere timers tv.\nTOFT: Der er deadline hele tiden. I bund og grund. Tag TV 2. Der er nettet og TV 2 News, der også skal serviceres. 24 timers nyhedsplatform kræver lives i en uendelighed op til store begivenheder. Jeg har været oppe på 13 lives på en dag; Go’ Morgen Danmark, TV 2 Nyhederne, News, TV 2 Sporten, en af de regionale stationer, News igen og så videre.\nWERGE: Sådan er virkeligheden bare. Hvis jeg en sjælden gang ikke har fået lavet den forberedelse, jeg syntes, jeg skulle lave, så har jeg det helt dårligt. Jeg kan sagtens sætte mig og køre en kamp på rutinen, men det giver mig bare ikke den samme ro, som en god forberedelse gør.\nTOFT: Jeg brugte også meget den direkte kontakt i min forberedelse – også til spillere. Måske kan man stadig gøre det på Superliganiveau, men ellers er spillerne jo blevet umulige at komme til. Da jeg kommenterede spansk fodbold, kunne jeg tale i telefon med Michael Laudrup: Hvordan var træningen gået? Var der ændringer i Barcelonas opstilling? En særlig taktisk ændring?\nWERGE: Det fedeste er, når man rammer opstillingen rigtigt, fordi man har haft gode kilder. Jeg kan huske, da Brøndby skubbede forsvarsspilleren Johan Larsson op som 6’er på midtbanen. Det var jeg på forkant med, og så er det rigtig sjovt. Det kan næsten blive en videnskab at forberede sig godt.\nTOFT: Det var fantastisk at lave italiensk fodbold med Frank Arnesen og Preben Elkjær som medkommentatorer. De havde gode kontakter. Arnesen havde en forbindelse til hollænderne i Milan, van Basten, Rijkaard, Gullit, fordi han boede og havde spillet i Holland. Preben kendte Gud og hver mand i Italien fra sin tid i Verona; trænere, pressefolk og klubledere.\nJeg kan huske en kamp med Genoa. Preben og jeg havde vores gule sedler med spilleroplysninger liggende på bordet. Preben havde hørt om en ny, ung spiller, der nok ville blive skiftet ind, så han havde gjort sit forarbejde grundigt og taget notater. Hvis nu den unge spiller kom på banen og scorede. Det gjorde han.\nEn svensk kollega ved siden af os anede ikke, hvem målscoreren var, så midt i begejstringen nappede han Prebens lap med oplysninger på den unge spiller. Preben blev tosset og labbede svenskeren én på hatten. Svenskeren var helt flov bagefter. Det var Preben ikke.\nGEHRS: Man stjæler heller ikke en anden mands arbejde!\nTOFT: Det har altid været en gylden regel for mig, at man skal forberede sig 100 procent til en begivenhed eller en kamp, men man bruger formentlig kun 10 procent.\nWERGE: Maks. 10 procent.\nTOFT: Spørgsmålet er bare hvilke 10 procent. Det kan en god kommentator prioritere alt efter begivenhedens forløb – og relevans.\nGEHRS: Det gyldne øjeblik er at have lige nøjagtig den oplysning, som er relevant i en given situation. Det kan være en dejlig lille krølle på en bestemt spiller, som man har siddet og glædet sig til at fyre af, men man skal ikke bruge sin viden, før det er væsentligt i forhold til spillet. Måske får man aldrig brugt en særlig detalje.\nWERGE: Da jeg begyndte at kommentere engelsk fodbold i begyndelsen af 1990’erne, fik jeg mange kampe med Tottenham, så jeg havde en grundlæggende research på holdet. Der var en højre back, som var ud af en søskendeflok på 10-12 børn eller sådan noget. Det var i hvert fald usædvanligt.\nDen historie ville jeg gerne af med, men den ene kamp tog den anden, uden jeg kunne få den brugt, indtil den dag, hvor der opstod en klumpspilssituation i Tottenhams straffesparksfelt. Det endte med, at backen fik bolden ud af farezonen, og så kunne jeg sige noget i retning af, at han var vant til trængsel, fordi han var vokset op blandt så mange søskende.\nOg den sad. Den var jeg glad for bagefter. En enkelt detalje i det rette øjeblik kan redde en kommentators dag.\nGEHRS: Jeg havde det dårligt, hvis ikke jeg var på stadion tre timer før en kamp.\nSvend Gehrs og hans kone Kirsten på Stade de France på hans 60 års fødselsdag. Her fulgte de Champions League-finalen mellem Real Madrid og Valencia. Foto: Bent K Rasmussen / Scanpix Danmark\nWERGE: Samme her. Hver gang jeg kommer til et nyt stadion, undersøger jeg som det første, hvor toilettet ligger i forhold til kommentatorpladsen. Jeg kan godt tisse fem gange inden en kamp, og jeg tænker over, hvor meget jeg drikker. Blæren skal helst ikke forstyrre koncentrationen.\nTOFT: Kaffe er ikke godt. Det kvæler også stemmen og kan drille maven.\nWERGE: For meget kaffe på en kold dag. Det er selvmord.\nGEHRS: I England har jeg prøvet at blive hejset op under taget på et stadion for at kommentere fra en platform deroppe, og stigen blev fjernet. Heldigvis er jeg udstyret med en selskabsblære, og lod jeg være med at fylde væske i mig, kunne jeg godt kommentere syvotte timer i træk.\nWERGE: Jeg har til gengæld aldrig tænkt over, hvad jeg spiser inden en kamp.\nTOFT: Nej, vel. Men bananer er gode, fordi de kun indeholder lidt væske og omvendt er rige på kostfibre, der holder på væske. Eller yoghurt, fordi det er godt for balancen i maven. Men jeg kunne godt have noget chokolade liggende under kampen som en sukkerindsprøjtning.\nGEHRS: Det minder mig om, da jeg for en del år siden lagde stemme til computerspillet ”This is Football”. Det foregik i London, hvor jeg skulle være i en uge og indtale sekvenser i et lydstudie. Den første dag lagde jeg ud med den helt store english breakfast til morgenmad – spejlæg, bacon og baked beans.\nI studiet var der nogle meget lydfølsomme mikrofoner, og jeg kunne høre min mave rumle i headsettet. Teknikeren måtte ned og købe bananer til mig, og vi blev forsinket i tre timer.\nTOFT: Jeg lavede engang Europa Cup-kamp med Preben Elkjær på Odense Stadion, der var ved at blive bygget om. Så vi måtte over på den modsatte langside, og vi var faktisk på en form for byggeplads. Der var stort set kun os derovre.\nPå et tidspunkt skulle vi slå en streg, men der var ingen toiletter i nærheden. Til gengæld fik vi øje på et par tomme ølkrus, der lå og flød. Bagefter satte vi krusene ude i hjørnet af vores lille, interimistiske studie. Der gik et par håndværkere og arbejdede. De kiggede også på de to ølkrus. De så tørstige ud. Preben og jeg kiggede lige på hinanden og tænkte: ”De kunne da godt trænge til en øl, de to fyre der.” Så vi nikkede lige til dem og pegede ned, som for at sige: Tag I dem bare.\nMen vi fortrød alligevel. Der var ingen grund til at udfordre skæbnen. Det er bare en lille sjov historie, men den fortæller selvfølgelig også noget om, at forholdene på stadioner fylder en hel del i kommentatorers arbejdsliv.\nCarsten Werge og Svend Gehrs. Foto: Fra bogen\nWERGE: Man skal helst have en god højde at kommentere i. Og hellere for tæt på banen end for langt fra.\nGEHRS: Og så skal du have rigelig bordplads…\nWERGE: … du slæbte jo også på 80 kilo bagage hver gang med alle dine mapper og papirer. Men masser af bordplads har man sjældent…\nGEHRS: … og rigeligt med plads til benene, så vidt muligt i hvert fald. Og en ordentlig monitor.\nTOFT: For mig betød det ikke så meget med borde og stole. Det vigtigste var kommunikationen med folk hjemme på tv-stationen; at jeg ikke sad og råbte efter produceren et kvarter før kampen uden respons. Jeg skulle føle, at der i hvert fald var bare én i den anden ende, som fulgte med hos mig. Som kommentator kan man nogle gange godt føle sig lidt ensom. Du er mere alene ude i verden.\nWERGE: Nogle gange kan jeg tænke, at det er et mirakel, at der kan komme hul igennem til seerne. Der ligger bare tynde ledninger på kryds og tværs af kommentatorpladsen og ser flossede ud. Selv i store fodboldlande som Italien og Spanien kan jeg få en fornemmelse af, at det ikke kommer til at spille ordentligt med teknikken, fordi de er nogle sjuskerøve.\nI England er det bedre. Jeg har altid et lille sug i maven, når jeg kommer til et stadion, selvom de generelt set er blevet mere moderne, så problemet er ikke så stort som førhen. Men teknik er man bare aldrig rigtig helt herre over, vel?\nTOFT: Arnesen og jeg havde engang en kamp i Italien, hvor der bare hang en ledning ned fra loftet i vores boks. Og så stod der lidt papkasser. ”Hold kæft, der er kun en time til kampstart. Der skal virkelig ske noget,” tænke vi. Endelig kom en mand fra det nationale tvselskab, Rai, der stod for produktionen. Han var meget søvnig. Han gad ikke rigtig snakke. ”Vi skal have sat mikrofoner op,” sagde vi til ham. ”Uh, det var den værste dag,” svarede han.\nDet bedste hold teknikere var til Formel 1 på Monza, forklarede han. Så var der en sangfestival, den tog b-holdet sig af. C-holdet var til filmfestival. ”I får de dårligste,” sagde han ligeud. Der kom så to teknikere. De var færdige med at rigge til to minutter før kampstart og var hamrende ligeglade, mens vi råbte og skreg af dem.\nWERGE: Vi slæber selv vores udstyr med til Champions League-kampe. Til Premier League er det sat op på forhånd. Det er vigtigt at have ordentlig lyd i ørene – en god balance mellem sin egen stemme og stadion. Det har jeg faktisk kæmpet med et stykke tid. Enten får jeg maks. lyd ind fra omgivelserne, eller også er det minimum.\nDet er frustrerende, for stemningen betyder meget for mig i forhold til at blive bragt i det helt rigtige mode. Jeg vil gerne føle, at jeg sidder blandt publikum uden at skulle løfte headsettet lidt på det ene øre.\nVi har rigtige dygtige lydmænd, men jeg oplever nogle gange, at studiedelen vægtes højere end selve transmission af kampen. Så får man ikke altid tjekket op på teknikken og forbindelsen til stadion i tide, fordi der er fuld knald på udsendelsen, og det er et stort apparat, der er blevet sat i gang.\nDet kan få mig helt op i det røde felt, hvis jeg tre minutter inde i en kamp får en melding i øret om, at jeg skal skrue op for min eller min sidemands mikrofon. Når man stiller store krav til sig selv, kan man også gøre det til andre.\nGEHRS: Hvis teknikken svigter, så mister man let koncentrationen.\nCarsten Werge og Per Frimann har kommenteret sammen i over 20 år. Foto: Jakob Boserup / Scanpix Danmark\nWERGE: For nogle måneder siden, Svend, var jeg på et eller andet stadion i England og skulle lave en standup fra sidelinjen før kampen, inden jeg skulle op til min kommentatorplads igen.\nJeg stod klar, men der var ikke hul igennem til mig hjemme fra stationen, så vi måtte droppe den sekvens. Da kampen så begyndte, og der blev lagt over til mig fra studiet, sagde en af værterne: ”Nu er Carsten Werge endelig kommet frem til stadion.” Så sagde jeg: ”Nej, det handler bare om, at I ikke kunne finde ud af at stille om til os.”\nJeg ved godt, at værten ikke sagde det i en ond mening, det var bare gas. Jeg har aldrig været nervøs, men der er jo en lille smule tryk på op til kampen, og jeg er så koncentreret, at jeg nemt kan blive irriteret, hvis der et eller andet, der bryder min fokus.\nTOFT: Det er ligesom spillerne. Man er i zonen. Nu gælder det.\nWERGE: Jeg lukker mig lidt inde i mig selv. Frimann kan drive mig til vanvid. 10 minutter før vi skal på til en vigtig kamp, kan han godt lige tage en snak over telefonen med holdlederen fra HIK om, hvordan de skal stille op med 4. drenge. Det fungerer for ham, så fair nok. Det er hans stil.\nGEHRS: De sidste ti minutter før første fløjt er hellige!\nWERGE: Det er sjældent, at jeg uforstyrret kan tage det hele ind før kampens start, fordi jeg i optakten også skal stilles om til fra studiet og være igennem live, men når jeg har de rolige øjeblikke, så kan det være fantastisk givende.\nFor nylig havde jeg Champions League-kamp med Barcelona på Camp Nou. Dortmunds spillere varmede op i 35 minutter, mens Barcelona-spillerne brugte 12 minutter på det. De havde smurt varmecreme på lårbasserne i omklædningsrummet og skulle bare lige have løsnet lidt op, så var de klar. Det var en god registrering at få med.\nI dag hvor intet er overladt til tilfældighederne, og alt er videnskabeligt i fodbold, så er der alligevel en udpræget kulturforskel.\nTOFT: Pulsen er tit på højtryk, når man laver live-tv og taler direkte ud i hovedet på hundredtusindvis af seere. Men det er jo også det fantastiske ved kommentatorjobbet. Der er nerve. Det fanger en.\nWERGE: Ja, man vil ikke undvære spændingen ved at lave det.


Hotel Alpedrete - Book billige hoteller | Agoda.com\nFor rejsende der gerne vil opleve synet og lyden af Alpedrete, så er Hostal El Caño de Alpedrete det\nFor rejsende der gerne vil opleve synet og lyden af Alpedrete, så er Hostal El Caño de Alpedrete det perfekte valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. Hostal El Caño de Alpedrete tilbyder også mange faciliteter der vil berige dit ophold i Alpedrete. Gæsterne på dette hotel har glæde af restaurant, rundvisning, vaskeri, bar, frisør på stedet. Nyd værelsesfaciliteter i høj kvalitet under dit ophold. Nogle værelser indeholder aircondition, opvarmning, skrivebord, altan/terrasse, fjernsyn LCD-/plasmaskærm, der er med til at hjælpe gæster med at få ny energi efter en lang dag. Desuden sikrer hotellets væld af fritidstilbud, at du har rigeligt at foretage dig under dit ophold. Med sin idéelle beliggenhed og imponerende faciliteter så vil Hostal El Caño de Alpedrete opfylde dine behov på mange måder.\nFriendly staff , very open to help you anytime. Cleanliness , situation,\nHvis du leder efter et godt beliggende hotel i Alpedrete, så er Apartamentos Turísticos Feijoo et ri\nHvis du leder efter et godt beliggende hotel i Alpedrete, så er Apartamentos Turísticos Feijoo et rigtig godt valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. Nyd et væld af uforlignelige servicetilbud og bekvemmeligheder på dette hotel i Alpedrete. På hotellet kan man nyde et udvalg af førsteklasses faciliteter, som gratis trådløst internet på alle værelser, handicapfaciliteter, parkering, mødefaciliteter, familieværelse. Nyd værelsesfaciliteter i høj kvalitet under dit ophold. Nogle værelser indeholder aircondition, opvarmning, skrivebord, telefon, satellit-/kabel-tv, der er med til at hjælpe gæster med at få ny energi efter en lang dag. Hotellet tilbyder et fremragende udvalg af rekreative faciliteter, som skisport, spa. Fremragende faciliteter og en utrolig beliggenhed gør Apartamentos Turísticos Feijoo til den perfekte base, hvor du kan nyde dit ophold i Alpedrete.\nHvad rejsende siger om Alpedrete\nOplev kvartererne i Alpedrete\nAgoda.com tilbyder et udvalg af de allerbedste hoteller i Alpedrete i Spanien som en garanti for, at dit besøg lever op til dine forventninger. Med mere end 2 hoteller spredt ud over hele byen kan du være sikker på at finde det hotel der passer dig bedst. Der er mange områder i byen med hver deres egen særlige atmosfære, der kun venter på at blive oplevet. Alpedrete har med sin fascinerende fortid, fængslende nutid samt spændende fremtid, mange attraktioner at byde på. Der er så mange muligheder, at du vil ønske at blive en uge ekstra, så du lige kan opleve lidt mere. Hvis du søger efter et hotelværelse i Alpedrete og ikke vil betale for meget, så tilbyder Agoda.com hundredvis af fantastiske tilbud, der opdateres dagligt.\nAktiviteter i Alpedrete\nFind flere overnatningssteder i Alpedrete\nHotel Alpedrete - De mest populære


Purpose J.B - 7 - sick - Movellas\n11. 7 - sick\nJeg sad inde i stuen med et tæppe og en kop iste. Jeg sad med min computer og arbejdede med et nyt track, som jeg gerne ville ligge ud inden marts er omme. Dina kom ind i stuen, hun satte sig ved siden af mig. "Hvad sidder du og laver?" spurgte hun mig om, "ikke noget" svarede jeg hende. Hun nikkede og fandt fjernbetjeningen frem og tændte for fjernsynet, jeg kiggede igen ned i min computer.\nJeg havde fået en mail.\nJeg havde lavet en mail til prettyxgirl, men ikke offentliggjort den. Så hvordan personen havde fundet vidste jeg ikke, men det kunne vel også være lidt lige meget. Jeg åbnede den og så hurtigt indholdet, som jeg læste. Efter jeg havde læst den besluttede jeg mig for at svare på denne mail.\nDu er på toppen af medierne og hitlisterne, og vi ville gerne have dig med til en brag af en fest hvor vi hylder musikken. Ama's bliver holdt i morgen i Los angeles, og vi ville gerne se dig der. Du kan få lov til at optræde i løbet af aftnen med din nye single pretty girl, og det ville vi vildt gerne opleve. Vi ville gerne holde dig hemmelig så ingen ved at du kommer, du kan selvfølgelig komme som du vil. kom med glæde og din smukke stemme.\nxx Ama teamet\nJeg ville glæde mig til at komme og synge og vinde min pris, haha. Tak for invitationen, det betyder meget for mig. I kan kun vide det er mig hvis i sender nogle ud for at hente mig på dagen. Jeg ville gerne understrege at min identitet ikke ville blive afsløret til Ama's, så er det ude er verdenen.\nadressen: ************* ****\n"Dina?" sagde jeg, hun kiggede væk fra fjernsynet. "Jeg skal snakke med dig om noget" sagde jeg, "hvad er det så?" spurgte hun mig. "Kender du til prettyxgirl?" spurgte jeg hende om, "ja, det er hende som ligger sange ud men ikke ville vise sig" svarede hun. "Vent her" smilte jeg, jeg løb hurtigt op på mit værelse og fandt brevet fra min mor hvor der stod at jeg skulle blive ved med at synge og være prettyxgirl indtil jeg følte mig anerkendt.\nJeg gik ned i stuen igen, "jeg er hende" sagde jeg. "Hvad er du?" spurgte hun, "du kan da ikke være hende, synger du overhovedet godt?" grinte Dina. "Jeg stoler på dig Dina, og nu fortæller jeg dig sandheden fordi jeg har brug for hjælp" sagde jeg. "Det her skrev mor til mig inden hun døde" fortalte jeg og gav hende papiret med mors snart udtørret skrift fordi det var skrevet med blyant. "Her er en mail jeg har modtaget fra folkene bag Ama's" sagde jeg, "og her er mine sange" sluttede jeg og hun nikkede.\n"Så du er hende" smilte Dina, jeg nikkede. "Hvad skal jeg så hjælpe dig med?" spurgte Dina mig om, "jeg skal til ama's som prettyxgirl og ikke som Justins kæreste" startede jeg ud. "Først må vi aflyse med Justin, ama's er i morgen og jeg skal finde en slags udklædning til i morgen" forklarede jeg hende. "Hvilken udklædning?" spurgte Dina, "bare sådan noget med en paryk så folk ikke kan se hvem jeg er, og måske et par solbriller" smilte jeg.\n"Jeg ringer til Scooter og aflyser at du kommer med i morgen på grund af du har fået det dårligt" sagde Dina og forlod mig. "Ikke et ord om at jeg er prettyxgirl, mor var den eneste som vidste det, nu er det din tur til at tie stille" sagde jeg inden hun forlod mig, "jeg siger intet" lovede hun.\nHun kom tilbage ti minutter efter, "Justin er på vej, så du burde ligge dig ned" kom det fra Dina. Jeg lagde mig ned med tæppet, udefra gangen lød en banken. Få sekunder efter så jeg Justin, "hey" sagde han og kom hen og satte sig ved siden af mig. "Hey" hviskede jeg, jeg havde det ekstremt dårligt over at lyve foran Justin, men prettyxgirl skulle optræde i morgen. Og hvis jeg kommer som både prettyxgirl og mig selv ville det jo gå galt. "Jeg er ked af at du ikke kan tage med i morgen" hviskede han, "undskyld" hviskede jeg. Han rystede på hovedet, "jeg ville heller ikke have dig med hvis du har det så dårligt, men så lov at du ser det herhjemme" sagde han, "det skal hun nok" kom det fra Dina.\n"Så smutter jeg igen, jeg kommer i morgen inden showet" smilte Justin, jeg nikkede og han rejste sig og forlod huset. Jeg sukkede lettet, jeg rejste mig fra sofaen og gik ud i køkkenet hvor Dina stod. "Skal vi komme i gang med planlægningen?" spurgte Dina mig om, "lad os" smilte jeg. "Så der ville komme nogle og hente dig?" spurgte Dina mig om, "ja det skrev jeg til dem, at der skulle være nogle som skulle køre mig derhen" nikkede jeg. "Jeg kan skrive til teamet og lade som om jeg er din manager" kom det fra Dina, "hvad ville du skrive til dem?" spurgte jeg. "At der skal være vagter med dig både derhen og når du skal hjem" fortalte Dina, "vi kan ikke have at nogle finder ud af hvem du er" smilte hun.\nDer er ikke mange kapitler tilbage endnu! Og hey, gå lige ind og add mig på snapchat. Jeg hedder Isa_movella\nJeg opdaterer jer derinde, så i kan se mere bag mine historier og se hvornår jeg publicerer.\nVi ses i det næste kapitel :) xoxo Bellarose


Greve-holdleder: Spændende med en del nye hold – LigaBold.dk\nGreve-holdleder: Spændende med en del nye hold\nJens Kristian Møller, Greve-holdleder, har talt med Ligabold.dk, forud for den nye sæson der venter forude. Læs blandt andet omkring klubbens målsætning til den kommen sæson.\nDet bliver igen en spændende pulje, med en del nye hold, som vi aldrig har spillet mod før. Umiddelbart tænker jeg at Køge Nord FC, må være de største favoritter, sammen med Slagelse B&I.\nUd fra sidste års historik, hvor vi i den grad var ramt af skader og manglende offensive kræfter, så er udgangspunktet i år to ting. Dels at sikre en forbliven i rækken samt få spillet vores nye spillere ind på holdet, da vi har fået tilgang af U19 drengene der er rykket op. Er dette nok til at vi måske kan placere os i midten af rækken, vil det bare være et ekstra plus.\nJeg glæder mig til kampen mod Nakskov, som er oprykker fra LSF. Især fordi det ser ud til, de har godt gang i den i klubben og de er et af de hold vi skal måle os med i puljen og så er det altid fedt at spille mod 1. holdene, da vi kommer på stadions, hvor det hele bare spiller med, forhåbentlig mange tilskuere og gode rammer omkring kampen